cyanic-selkie/wikianc huggingface dataset:
วัคซีนโควิด-19 ของออกซฟอร์ด-แอสตร้าเซนเนก้า
ยุโรป
ในวันที่3 มีนาคม 2021 ออสเตรียหยุดการใช้วัคซีนล็อตหนึ่งชั่วคราวหลังมีคน 2คนที่เกิดลิ่มเลือดหลังฉีดวัคซีนโดยคนหนึ่งเสียชีวิต รวมๆ กันแล้ว มีกรณีเกิดลิ่มเลือด 4 กรณีในการฉีดวัคซีนชุดเดียวกัน 1 ล้านโดส แม้จะไม่พบความสัมพันธ์โดยเป็นเหตุและผล ประเทศอื่นๆ รวมทั้งเดนมาร์ก นอร์เวย์ ไอซ์แลนด์ บัลแกเรีย ไอร์แลนด์ อิตาลี สเปน เยอรมนี ฝรั่งเศส เนเธอร์แลนด์ และสโลวีเนีย ก็ได้หยุดใช้วัคซีนชั่วคราวเพื่อให้สำนักงานการแพทย์ยุโรป (EMA) ทบทวนข้อมูลความปลอดภัยในกรณีเหล่านี้
ในเดือนเมษายน 2021 สำนักงานการแพทย์ยุโรปได้ทบทวนความปลอดภัยเสร็จสิ้นโดยสรุปว่า การมีลิ่มเลือดบวกกับเกล็ดเลือดน้อยควรระบุว่าเป็นผลข้างเคียงที่มีน้อยมาก (very rare) โดยยังยืนยันประโยชน์ในภาพรวมของวัคซีน หลังจากแถลงการณ์นี้ ประเทศสมาชิกสหภาพยุโรปจึงได้ฉีดวัคซีนต่อไปโดยบางส่วนได้จำกัดการใช้กับเฉพาะคนชราที่เสี่ยงป่วยหนักจากโควิด-19
มีดโกน (ปรัชญา)
ในสาขาปรัชญา มีดโกน (razor) เป็นหลักการช่วยให้คัด (โกน) เอาคำอธิบายปรากฏการณ์ที่ไม่น่าจะใช่ออก ซึ่งอาจรวม
วัคซีนโควิด-19 ของออกซฟอร์ด-แอสตร้าเซนเนก้า
ยุโรป
ในวันที่30 มีนาคม 2021 กระทรวงสาธารณสุขเยอรมนีประกาศว่า สำหรับบุคคลอายุตั้งแต่ 60ปีลงมา ควรคุยกับผู้รับวัคซีนก่อนจะฉีดวัคซีนนี้ให้ โดยผู้อายุน้อยกว่าก็ยังสามารถฉีดวัคซีน แต่ต้องเป็นไปตามการตัดสินใจของแพทย์ และให้ทำหลังจากตรวจสอบความเสี่ยงแล้วอธิบายให้ผู้รับวัคซีนฟังอย่างละเอียด
ในวันที่14 เมษายน เดนมาร์กหยุดการใช้วัคซีนอย่างไม่มีกำหนด โดยระบุว่า ประเทศมีวัคซีนอื่นๆ ให้ใช้และการระบาดของโรคตอนนี้ก็ยังควบคุมได้ อนึ่ง กลุ่มประชากรที่จะฉีดวัคซีนต่อไปของเดนมาร์กยังเสี่ยงน้อยกว่าที่จะติดเชื้อโควิด-19 แบบรุนแรง โดยที่ประโยชน์ของวัคซีนนี้ต้องชั่งเทียบกับความเสี่ยงเกิดผลไม่พึงประสงค์ที่รุนแรงจากวัคซีน แม้ความเสี่ยงที่ว่าโดยสัมบูรณ์จะเล็กน้อย
แคนาดา
วันที่29 มีนาคม 2021 คณะกรรมการที่ปรึกษาเรื่องการสร้างภูมิคุ้มกันแห่งชาติแคนาดา (National Advisory Committee on Immunization, NACI) แนะนำว่า ให้หยุดให้วัคซีนแก่บุคคลผู้มีอายุต่ำกว่า 55ปี โดยประธานคณะกรรมการระบุว่า ความเสี่ยงเกิดลิ่มเลือดสูงกว่าในคนอายุน้อยกว่า และคณะกรรมการจะปรับคำแนะนำเมื่อได้ข้อมูลใหม่ๆ รัฐต่างๆ ในแคนาดาโดยมากต่อมาจึงประกาศว่าจะทำตามข้อแนะนำนี้ จนถึงวันที่20 เมษายน 2021 แคนาดามีกรณีเกิดลิ่มเลือดที่เชื่อมกับวัคซีน 3 กรณีจากการฉีดวัคซีน 7 แสนโดส
เริ่มตั้งแต่วันที่18 เมษายนภายใต้สถานการณ์คลื่นระบาดลูกที่ 3รัฐต่างๆ รวมทั้งแอลเบอร์ตา บริติชโคลัมเบีย ออนแทรีโอ และซัสแคตเชวันได้ปรับขยายให้ใช้วัคซีนกับคนอายุ 40ปีและยิ่งกว่า โดยรัฐควิเบกได้ขยายใช้กับคนอายุ 45ปีและยิ่งกว่า ข้อแนะนำของคณะกรรมการ NACI ไม่มีผลต่อการอนุมัติของกระทรวงสาธารณสุขที่อนุญาตให้ใช้วัคซีนกับบุคคลอายุเกิน 18ปี โดยกระทรวงระบุในวันที่14 ว่า ได้อัปเดตคำเตือนสำหรับวัคซีนโดยเป็นส่วนของการทบทวนข้อมูลที่ทำอย่างต่อเนื่อง และว่า "โอกาสเสี่ยงเกิดเหตุการณ์เช่นนี้น้อยมาก (very rare) และประโยชน์ของวัคซีนในการป้องกันโควิด-19 มีมากกว่าโอกาสเสี่ยง"
ในวันที่23 เมษายน เพราะการขาดแคลนวัคซีนเอ็มอาร์เอ็นเอบวกกับข้อมูลใหม่ คณะกรรมการจึงแนะนำให้ใช้วัคซีนแก่บุคคลอายุต่ำถึง 30ปีถ้าเห็นประโยชน์มากกว่าความเสี่ยงและเมื่อผู้รับวัคซีน "ไม่ประสงค์จะรอวัคซีนเอ็มอาร์เอ็นเอ"
ในวันที่11 พฤษภาคม จังหวัดต่างๆ ประกาศว่าจะหยุดใช้วัคซีนนี้อีกไม่ว่าจะเป็นเพราะขาดแคลนหรือเพราะเกิดลิ่มเลือด โดยบางจังหวัดระบุว่า มีแผนจะใช้วัคซีนนี้เป็นโดสที่สอง และคณะกรรมการ NACI ก็กำลังตรวจสอบประสิทธิศักย์ของการใช้วัคซีนต่างยี่ห้อกันระหว่างโดสแรกกับโดสสอง
อินโดนีเซีย
ในกลางเดือนมีนาคม อินโดนีเซียหยุดการฉีดวัคซีนเพื่อรอคำแนะนำเกี่ยวกับความปลอดภัยจากองค์การอนามัยโลก แล้วต่อมาจึงฉีดวัคซีนต่อในวันที่19 มีนาคม
ออสเตรเลีย
ในวันที่8 เมษายน 2021 ออสเตรเลียอัปเดตคำแนะนำการใช้วัคซีนกับบุคคลอายุต่ำกว่า 50ปี โดยระบุว่าควรใช้วัคซีนของไฟเซอร์แทนสำหรับคนที่ยังไม่ได้ฉีดวัคซีนนี้เลย แต่ก็ยังฉีดวัคซีนให้แก่บุคคลอายุต่ำกว่า 50ปีได้เมื่อประโยชน์มีมากกว่าความเสี่ยง และเมื่อแพทย์พยาบาลให้คำปรึกษาและรายละเอียดแก่ผู้รับวัคซีนเพื่อการตัดสินใจแล้ว
มาเลเซีย
ภายหลังที่มาเลเซียได้อนุมัติให้ใช้วัคซีนนี้ กระทรวงสาธารณสุขต่อมาก็ตัดสินใจไม่ใช้วัคซีนนี้ในโปรแกรมฉีดวัคซีนให้ประชาชนโดยอัตโนมัติเพราะประชาชนไม่ไว้วางใจ ดังนั้น ในปลายเดือนเมษายน 2021 วัคซีน 268,600โดสแรกที่ได้จะส่งไปใช้ที่ศูนย์ฉีดวัคซีนพิเศษ ณ รัฐเซอลาโงร์และกรุงกัวลาลัมเปอร์ ซึ่งเกิดกรณีโรคเพิ่มขึ้นเมื่อเร็วๆ นี้โดยประชาชนจะต้องอาสาสมัครรับวัคซีนเอง ซึ่งภายในสามชั่วโมงครึ่งที่เปิดให้ลงทะเบียนฉีดวัคซีน ประชาชนก็จองฉีดวัคซีนนี้จนหมดสิ้น
ในปลายเดือนพฤษภาคม 2021 ล็อตที่สองจำนวน 1,261,000โดสที่ได้มาก็จัดสรรให้แก่ประชาชนในรัฐเซอลาโงร์ ปีนัง ยะโฮร์ ซาราวัก และกรุงกัวลาลัมเปอร์ โดยสำรอง 29,183โดสไว้เพื่อคนที่ลงชื่อจองไว้ในคราวก่อน และอีก 275,208โดสเพื่อคนชรา ที่เหลืออีก 956,609โดสซึ่งหมายให้คนอายุ 18ปีและยิ่งกว่า ก็ได้รับการจองจนหมดสิ้นภายในชม. เดียว
การทบทวนความปลอดภัย
ในวันที่11 มีนาคม 2021 สำนักงานการแพทย์ยุโรป (EMA) แจ้งว่า ไม่มีข้อบ่งชี้ว่าวัคซีนเป็นเหตุให้เกิดลิ่มเลือด ซึ่งยังไม่ได้ระบุว่าเป็นผลข้างเคียงของวัคซีน ตามสำนักงาน การเกิดลิ่มเลือดในคนฉีดวัคซีนไม่ได้สูงกว่าที่พบในกลุ่มประชากรทั่วไป จนถึง 11 มีนาคม มีกรณีเกิดลิ่มเลือดเพียง 30 กรณีในบรรดาคน 5 ล้านคนที่ฉีดวัคซีนนี้ในเขตเศรษฐกิจยุโรป
ในวันที่12 มีนาคม องค์การอนามัยโลกระบุว่า ยังไม่พบความสัมพันธ์แบบเป็นเหตุผล ดังนั้น จึงควรให้วัคซีนต่อไป ในวันที่14 มีนาคม บริษัทแอสตร้าเซนเนก้ายืนยันว่า หลังจากตรวจข้อมูลคน 17 ล้านคนที่ได้วัคซีน ไม่มีหลักฐานว่าเสี่ยงเกิดลิ่มเลือดมากขึ้นในประเทศทั้งหมด บริษัทรายงานว่า จนถึงวันที่8 มีนาคม 2021 สหภาพยุโรปและสหราชอาณาจักรตลอดทั้งหมดมีเหตุการณ์หลอดเลือดดำเกิดลิ่มเลือด (deep vein thrombosis) 15ครั้งและภาวะสิ่งหลุดอุดหลอดเลือดในปอด (pulmonary embolism) 22ครั้งในบรรดาผู้ที่ได้วัคซีน ซึ่งจริงๆ น้อยกว่าที่ปกติเกิดโดยธรรมชาติในกลุ่มประชากรนั้นๆ ในวันที่15 มีนาคม องค์กรควบคุมเวชภัณฑ์ (MHRA) ของสหราชอาณาจักรระบุว่า หลังจากที่ฉีดวัคซีนไปแล้ว 11 ล้านโดส ยังไม่สามารถยืนยันกรณีที่เกิดลิ่มเลือดว่ามีเหตุจากวัคซีน ดังนั้น องค์กรจึงไม่หยุดการให้วัคซีน
แต่ในวันที่15 มีนาคม สถาบันเพาล์แอร์ลิช (Paul Ehrlich Institute, PEI) รายงานว่า จากการฉีดวัคซีน 1.6 ล้านโดส พบการเกิดลิ่มเลือดในเส้นเลือดดำในสมอง (cerebral vein thrombosis) พร้อมกับการมีเกล็ดเลือดต่ำ 7 กรณี ตามสถาบัน การเกิดภาวะเช่นนี้หลังฉีดวัคซีนสูงกว่าอย่างสำคัญทางสถิติเทียบกับที่เกิดโดยธรรมชาติในกลุ่มประชากรทั่วไปในระยะเวลาเท่ากัน ซึ่งทำให้สถาบันแนะนำการหยุดใช้วัคซีนชั่วคราวจนกระทั่งสำนักงานการแพทย์ยุโรปตรวจสอบกรณีเหล่านี้ให้เรียบร้อย
ในวันที่17 มีนาคม องค์การอนามัยโลกระบุว่า วัคซีนนี้ยังมีประโยชน์ยิ่งกว่าโอกาสเสี่ยง จึงแนะนำให้ฉีดวัคซีนต่อไป ในวันที่18 มีนาคม สำนักงานการแพทย์ยุโรปประกาศว่า จากคน 20 ล้านคนที่ได้วัคซีน อัตราการเกิดลิ่มเลือดทั่วไปอยู่ในระดับปกติ แต่ก็พบกรณี disseminated intravascular coagulation (การเกิดลิ่มเลือดในหลอดเลือดแบบแพร่กระจาย) 7 กรณี และ cerebral venous sinus thrombosis (การเกิดลิ่มเลือดในโพรงหลอดเลือดดำในสมอง) 18 กรณี แม้ยังจะไม่ได้พิสูจน์ว่าวัคซีนเป็นเหตุ สำนักงานการแพทย์ยุโรปก็ระบุว่า จะทำการวิเคราะห์ต่อไปและแนะนำให้บอกคนที่มีสิทธิฉีดวัคซีนว่า ยังไม่ได้พิสูจน์อย่างชัดเจนว่า วัคซีนไม่เป็นเหตุให้เกิดลิ่มเลือดซึ่งเกิดน้อย โดยสำนักงานก็ยังยืนยันว่า ประโยชน์มีมากกว่าความเสี่ยง ต่อมาในวันที่25 มีนาคม สำนักงานก็อัปเดตข้อมูลผลิตภัณฑ์ของวัคซีน
ตามสำนักงาน มีกรณีเกิดลิ่มเลือดแสนรายที่เกิดโดยธรรมชาติทุกๆ เดือนในสหภาพยุโรป ดังนั้น ความเสี่ยงเกิดลิ่มเลือดจึงไม่สูงกว่าในกลุ่มที่ได้วัคซีน สำนักงานยังให้ข้อสังเกตด้วยว่า โรคโควิด-19 เองก็เป็นเหตุให้เสี่ยงเกิดลิ่มเลือดสูงขึ้น ดังนั้น วัคซีนก็จะลดความเสี่ยงเกิดลิ่มเลือดแม้ถ้า 15 กรณีตามที่ว่าจะได้ยืนยันว่าเกิดจากวัคซีน อิตาลีจึงฉีดวัคซีนต่อไปหลังแถลงการณ์นี้ และประเทศยุโรปโดยมากก็ทำตามต่อจากนั้นไม่นาน เพื่อให้ประชาชนมั่นใจว่าวัคซีนปลอดภัย นายกรัฐมนตรีสหราชอาณาจักร (บอริส จอห์นสัน) และฝรั่งเศส (ฌ็อง กัสแต็กซ์) ได้ฉีดวัคซีนต่อหน้าสื่อหลังจากเริ่มฉีดวัคซีนนี้ต่อไปในสหภาพยุโรป
ในวันที่13 เมษายน 2021 สำนักงานส่งสารไปยังแพทย์พยาบาล (direct healthcare professional communication, DHPC) เกี่ยวกับวัคซีนว่า ความสัมพันธ์อย่างเป็นเหตุและผลระหว่างวัคซีนกับภาวะหลอดเลือดมีลิ่มเลือดบวกกับการมีเกล็ดเลือดน้อยยังอาจเป็นไปได้ ว่าเกล็ดเลือดน้อยเป็นผลไม่พึงประสงค์ของวัคซีนที่สามัญ (common) แต่ภาวะหลอดเลือดมีลิ่มเลือดบวกกับการมีเกล็ดเลือดน้อยก็เกิดน้อยมาก (very rare) ตามสำนักงานการแพทย์ยุโรป นี่เป็นเหตกุารณ์ไม่พึงประสงค์ที่เกิดน้อยมากราวๆ 1รายต่อคนที่ฉีดวัคซีน 100,000คน
ประสิทธิศักย์ต่อต้านสายพันธุ์ใหม่
งานศึกษาในสหราชอาณาจักร (COVID-19 Genomics United Kingdom Consortium, AMPHEUS Project และ Oxford COVID-19 Vaccine Trial Group) ในเดือนเมษายน 2021 ระบุว่า วัคซีนมีประสิทธิศักย์ต่อต้านโควิด-19 สายพันธุ์อัลฟา (อังกฤษ) ได้ลดลง (ประสิทธิศักย์ที่ร้อยละ 70.4 สำหรับสายพันธุ์ B.1.1.7 เทียบกับที่ร้อยละ 81.5 สำหรับสายพันธุ์อื่นๆ) แต่ก็ยังมีประสิทธิภาพป้องกันการติดเชื้อแบบแสดงอาการ โดยบุคคลที่ได้วัคซีนก็จะมีอาการระยะสั้นกว่าและสร้างไวรัสน้อยกว่า ดังนั้น ก็จะลดการแพร่เชื้อ
งานศึกษาในเดือนกุมภาพันธ์ 2021 พบว่า การกลายพันธุ์แบบ E484K ที่พบในสายพันธุ์เบตา (แอฟริกาใต้) และสายพันธุ์แกมมา (บราซิล) อาจทำให้วัคซีนไม่สามารถป้องกันโรคได้ ในเดือนกุมภาพันธ์ บริษัทจึงเริ่มทำการเพื่อปรับวัคซีนโดยเล็งเป้าที่สายพันธุ์เหล่านี้ และคาดว่า วัคซีนที่ปรับใช้จะได้ภายใน 2-3 เดือนโดยใช้ฉีดเสริมสำหรับผู้ที่ได้รับวัคซีนดั้งเดิม 2โดสแรกไปแล้ว
การฉีดวัคซีนสองเข็มไม่เหมือนกัน
ในเดือนธันวาคม 2021 มีการลงทะเบียนการทดลองทางคลินิกเพื่อทดสอบการฉีดวัคซีนเข็มที่หนึ่งและสองแบบผสม คือฉีดวัคซีนแอสตร้าฯ เป็นเข็มที่หนึ่ง และฉีดวัคซีนสปุตนิกวี (Ad26, รัสเซีย) เป็นเข็มที่สองอีก 29วันต่อมา
หลังจากระงับการฉีดวัคซีนแอสตร้าฯ เนื่องกับการเกิดลิ่มเลือดที่มีน้อยในเดือนมีนาคม 2021 แคนาดาและประเทศต่างๆ ในยุโรปได้แนะนำให้ฉีดวัคซีนเข็มที่สองต่างชนิดกัน แม้จะไม่มีข้อมูลการทดลองทางคลินิกในเรื่องประสิทธิศักย์และความปลอดภัยของการฉีดวัคซีนผสม ผู้ชำนาญการบางพวกก็เชื่อว่า อาจเพิ่มภูมิคุ้มกัน โดยเริ่มมีงานศึกษาที่กำลังตรวจสอบผลเช่นนี้
ในเดือนมิถุนายน 2021 มีผลเบื้องต้นจากงานศึกษากับอาสาสมัคร 463คนที่แสดงว่า การฉีดวัคซีนผสมโดยฉีดโดสแรกเป็นวัคซีนของแอสตร้าฯ แล้วตามด้วยวัคซีนของไฟเซอร์ ก่อการตอบสนองของเซลล์ทีและก่อระดับแอนติบอดีในระดับที่เกือบสูงเท่ากับวัคซีนของไฟเซอร์สองโดส ส่วนการกลับลำดับการฉีดก็จะก่อการตอบสนองของเซลล์ทีลดลงครึ่งหนึ่ง และก่อระดับแอนติบอดีเพียงแค่ 1/7 ถึงกระนั้น ระดับแอนติบอดีที่ว่าก็ยังสูงกว่าการได้วัคซีนแอสตร้าฯ สองเข็มเป็น 5เท่า การตอบสนองของเซลล์ทีพบว่าต่ำสุดเมื่อฉีดวัคซีนทั้งสองโดสชนิดเดียวกัน
สังคมและวัฒนธรรม
การร่วมมือกันระหว่างมหาวิทยาลัยออกซฟอร์ดกับบริษัทแอสตร้าเซนเนก้าเบื้องต้นหวังว่า มีโอกาสสร้างวัคซีนราคาถูกที่ไม่ต้องแช่แข็งในตู้พิเศษ แต่ปัญหาต่างๆ ที่บริษัทมีรวมทั้งการสื่อสารไม่ดี การส่งวัคซีนไม่ได้ตามกำหนด รายงานการเกิดอาการไม่พึงประสงค์ การระงับใช้วัคซีนในประเทศต่างๆ และปัญหาทางการเมืองรวมทั้งข้อโต้แย้งของบริษัทกับคณะกรรมาธิการยุโรป จัดเป็นความเสียหายทางประชาสัมพันธ์ ซึ่งนักวิชาการเชื่อว่า ทำให้ประชาชนลังเลไม่ฉีดวัคซีนเพิ่มขึ้น
ถึงกระนั้น วัคซีนก็ยังเป็นองค์ประกอบหลักของโปรแกรมโคแวกซ์ซึ่งองค์การอนามัยโลกสนับสนุน โดยองค์การทางสาธารณสุขต่างๆ รวมทั้งองค์การอนามัยโลกเอง สำนักงานการแพทย์ยุโรป และองค์กรควบคุมเวชภัณฑ์ (MHRA) ของสหราชอาณาจักร ก็ยังคงยืนหยัดว่า วัคซีนมีประโยชน์ยิ่งกว่าผลไม่พึงประสงค์ที่อาจเกิดขึ้น
ประเด็นทางเศรษฐกิจในเบื้องต้น
การตกลงซื้อวัคซีนได้เริ่มตั้งแต่เดือนพฤษภาคม 2020 โดยสหราชอาณาจักรจะได้วัคซีน 100 ล้านโดสก่อนประเทศอื่นถ้าการทดลองสำเร็จ โดยข้อตกลงก็ได้เสร็จสมบูรณ์เมื่อปลายเดือนสิงหาคม
ในวันที่21 พฤษภาคม 2020 บริษัทตกลงขายวัคซีน 300 ล้านโดสให้แก่สหรัฐอเมริกาโดยมีมูลค่า 1,200 ล้านดอลลาร์สหรัฐ โดสหนึ่งจึงมีราคา 4 ดอลลาร์สหรัฐ (ประมาณ 125บาท) โฆษกบริษัทแจ้งว่า ราคานี้รวมค่าใช้จ่ายในการพัฒนาและการทดลองทางคลินิกด้วย บริษัทยังตกลงถ่ายทอดเทคโนโลยีให้แก่รัฐบาลเม็กซิโกและอาร์เจนตินาเพื่อผลิตวัคซีนอย่างน้อย 400 ล้านโดสเพื่อแจกจำหน่ายทั่วลาตินอเมริกา ตัวยาออกฤทธิ์จะผลิตในอาร์เจนตินาแล้วส่งไปยังเม็กซิโกเพื่อทำให้เสร็จพร้อมแจกจำหน่าย
ในเดือนมิถุนายน 2020 บริษัทยังได้ตกลงกับบริษัทยาชีวภาพอเมริกันคือ Emergent BioSolutions เพื่อผลิตวัคซีนโดยเฉพาะให้แก่สหรัฐ โดยมีมูลค่า 87 ล้านดอลลาร์สหรัฐ (ประมาณ 2,700 ล้านบาท) นี่เป็นส่วนของโปรแกรมปฏิบัติการเหนือแสง (Operation Warp Speed) ของรัฐบาลกลางสหรัฐเพื่อเร่งพัฒนาและผลิตวัคซีนโควิด-19 ก่อนสิ้นปี2020
ในเดือนมิถุนายนเช่นกัน สถาบันเซรุ่มแห่งอินเดีย (Serum Institute of India) ซึ่งเป็นผู้ผลิตวัคซีนรายใหญ่ของโลก ได้สิทธิจากบริษัทให้ผลิตวัคซีน 1,000 ล้านโดสสำหรับประเทศมีรายได้น้อยจนถึงปานกลาง รวมทั้งอินเดียเอง ในเดือนมิถุนายนเช่นกัน โปรแกรมโคแวกซ์ขององค์การอนามัยโลกเริ่มต้นซื้อวัคซีนเป็นจำนวน 300 ล้านโดสจากบริษัทเพื่อประเทศรายได้ต่ำจนถึงปานกลาง ต่อมาวันที่29 กันยายน 2020 มูลนิธิบิลและเมลินดาเกตส์จึงบริจาคทรัพย์ซึ่งช่วยให้โปรแกรมสามารถซื้อวัคซีนเพิ่มขึ้นอีก 100 ล้านโดส โดยอาจเป็นวัคซีนของแอสตร้าเซนเนก้าหรือของโนวาแว็กซ์ และจำกัดราคาที่ 3 ดอลลาร์สหรัฐต่อโดส (ประมาณ 94บาท)
ในวันที่13 มิถุนายน 2020 บริษัทเซ็นสัญญากับกลุ่ม Inclusive Vaccines Alliance ของยุโรป ซึ่งจัดตั้งโดยประเทศฝรั่งเศส เยอรมนี อิตาลี และเนเธอร์แลนด์เพื่อส่งวัคซีน 400 ล้านโดสให้แก่รัฐสมาชิกของสหภาพยุโรปทั้งหมด แต่ต่อมาคณะกรรมาธิการยุโรปได้เข้าไปขวางก่อนที่ข้อตกลงจะออกมาอย่างเป็นทางการ แล้วรับช่วงต่อรองในนามของสหภาพยุโรปและเขตเศรษฐกิจยุโรปทั้งหมดเองโดยได้เซ็นสัญญาท้ายเดือนสิงหาคม
ในเดือนพฤศจิกายน 2020 บังกลาเทศได้เซ็นสัญญาไตรภาคีกับสถาบันเซรุ่มแห่งอินเดียและบริษัทยา Beximco Pharma แห่งบังกลาเทศ เป็นการสั่งวัคซีน 30 ล้านโดสของรัฐบาลจากสถาบันผ่านบริษัทยาในราคา 4 ดอลลาร์สหรัฐต่อโดส นี่เท่ากับเพิ่มวัคซีนที่รัฐบาลอินเดียบริจาคให้บังกลาเทศอีก 3.2 ล้านโดส ซึ่งสถาบันก็เป็นผู้ผลิตเช่นกัน แต่ปรากฏว่าในเดือน 2เดือนแรกแห่งปี2021 สถาบันสามารถส่งวัคซีนให้ได้เพียง 7 ล้านโดส บังกลาเทศควรจะได้วัคซีน 5 ล้านโดสต่อเดือนแต่ก็ไม่ได้เลยในเดือนมีนาคมและเมษายน จึงทำให้โปรแกรมฉีดวัคซีนให้ประชาชนของประเทศต้องชะงักไปเพราะขาดวัคซีน คนโดยมากที่ได้วัคซีนโดสที่หนึ่งก็จะไม่ได้โดสที่สองอย่างทันการ ซึ่งน่าจะลดประสิทธิภาพของโปรแกรมฉีดวัคซีน อนึ่ง คนบังกลาเทศก็สงสัยในเรื่องประสิทธิภาพและความปลอดภัยของวัคซีนอยู่แล้ว บังกลาเทศจึงต้องหาแหล่งวัคซีนอื่นๆ เพราะอินเดียไม่สามารถแจกจำหน่ายให้ตามกำหนดการ
ในเดือนพฤศจิกายนเช่นกัน ประเทศฟิลิปปินส์ตกลงซื้อวัคซีน 2.6 ล้านโดส โดยสื่อรายงานว่ามีค่าราวๆ 700 ล้านเปโซ (ประมาณ 5.6 ดอลลาร์สหรัฐต่อโดส)
ในเดือนธันวาคม 2020 เกาหลีใต้เซ็นสัญญากับแอสตร้าเซนเนก้าเพื่อซื้อวัคซีน 20 ล้านโดส โดยมีราคาใกล้ๆ กับที่ไทยและฟิลิปปินส์จ่าย และคาดว่า อาจได้ล็อตแรกๆ เร็วถึงเดือนมกราคม บริษัทได้เซ็นสัญญากับบริษัท SK Bioscience ของเกาหลีใต้เพื่อผลิตวัคซีน โดยมีข้อบังคับให้ผลิตเพื่อทั้งเกาหลีใต้เองและตลาดโลกด้วย
ในเดือนเดียวกัน ประเทศพม่าได้เซ็นสัญญากับสถาบันเซรุ่มแห่งอินเดียเพื่อซื้อวัคซีน 30 ล้านโดส โดยจะได้วัคซีนสำหรับประชาชน 15 ล้านคนเริ่มตั้งแต่เดือนกุมภาพันธ์ 2021
วันที่7 มกราคม 2021 แอฟริกาใต้ประกาศว่าได้รับวัคซีน 1 ล้านโดสเบื้องต้นจากสถาบันเซรุ่มแห่งอินเดีย ซึ่งจะตามมาอีกครึ่งล้านโดสในเดือนกุมภาพันธ์ แต่ต่อมารัฐบาลได้ยกเลิกใช้วัคซีนเนื่องจากงานทดลองขนาดเล็กที่ทำพบว่า ไม่สามารถป้องกันอาการโรคขนาดน้อยจนถึงปานกลางสำหรับสายพันธุ์โควิด-19 หลักในพื้นที่คือ 501Y.V2 ได้ดีพอ แล้วขายให้แก่ประเทศแอฟริกาอื่นๆ โดยเปลี่ยนไปใช้วัคซีนของจอห์นสันแอนด์จอห์นสันแทน
ในวันที่22 มกราคม 2021 แอสตร้าเซนเนก้าประกาศว่า ถ้าสหภาพยุโรปให้อนุมัติวัคซีนของบริษัท วัคซีนที่จะส่งให้แก่สหภาพยุโรปในเดือนมีนาคม 2021 จริงๆ จะอยู่ที่31 ล้านโดส ซึ่งน้อยกว่าที่คาดไว้คือ 80 ล้านโดส เพราะโรงงานในเบลเยียมมีปัญหาการผลิต ในการสัมภาษณ์กับหนังสือพิมพ์อิตาลี ประธานบริหารบริษัทกล่าวว่า แผนการส่งวัคซีนในสหภาพยุโรปล้าหลังไปสองเดือน เพราะการเพาะเลี้ยงเซลล์ที่ได้น้อยในหน่วยผลิตยุโรปขนาดใหญ่แห่งหนึ่ง และการวิเคราะห์เหตุการณ์ในหนังสือพิมพ์เดอะการ์เดียนก็ระบุว่าเครื่องผลิตชีวภาพ (bioreactor) ในโรงงานเบลเยียมให้ผลผลิตน้อย โดยให้ข้อสังเกตด้วยว่า การจัดตั้งกระบวนการผลิตเยี่ยงนี้ยากเพราะปริมาณผลผลิตที่ได้มักไม่แน่นอน ต่อมา สหภาพยุโรปจึงระงับการส่งออกวัคซีน แล้วก็เกิดข้อโต้แย้งว่า มีวัคซีนที่เบี่ยงส่งไปให้สหราชอาณาจักรหรือไม่ และการส่งวัคซีนให้ไอร์แลนด์เหนือจะถูกระงับหรือไม่
ในต้นเดือนกุมภาพันธ์ 2021 สำนักงานวารสารศาสตร์เชิงสืบสวน (Bureau for Investigative Journalism) ในนครลอนดอนพบว่า แอฟริกาใต้จ่ายค่าวัคซีนเป็นสองเท่าของคณะกรรมการยุโรป และยูกันดาจ่ายเป็นสามเท่า เพราะผู้ผลิตวัคซีนคือ สถาบันเซรุ่มแห่งอินเดีย ไม่ได้สัญญาผลิตวัคซีนแบบไม่เอากำไร ไม่ขาดทุน วันที่24 กุมภาพันธ์ 2021 โคแวกซ์ได้ส่งวัคซีนที่ได้เบื้องต้นไปยังเมืองอักกรา ประเทศกานา เป็นประเทศแรกในแอฟริกาที่ได้วัคซีนผ่านโปรแกรมนี้
ประเทศไทย
ในเดือนพฤศจิกายน 2020 คณะรัฐมนตรีไทยได้อนุมัติงบประมาณ 6,000 ล้านบาทเพื่อสั่งจองวัคซีนจากบริษัทจำนวน 26 ล้านโดสพอสำหรับคน 13 ล้านคน (ประมาณ 1/5 ของประเทศตามสำมะโน) โดยจะซื้อในราคา 5 ดอลลาร์สหรัฐ (ประมาณ 151บาท) ต่อโดส และที่เหลือ (ประมาณ 2,000 ล้านบาท) จะใช้เพื่อดำเนินการและเก็บรักษา โดยนายอนุทิน ชาญวีรกูล รองนายกรัฐมนตรีและรัฐมนตรีกระทรวงสาธารณสุขระบุว่า เป็นราคาต้นทุน ในฐานะที่ไทยร่วมผลิต วัคซีนส่วนนี้คาดว่าจะส่งในระหว่างเดือนมิถุนายน-สิงหาคม 2021 คือเดือน มิย. 6 ล้านโดส, เดือนกค. และ สค. เดือนละ 10 ล้านโดส
ในเดือนมกราคม 2021 สำนักงานคณะกรรมการอาหารและยาได้อนุมัติให้นำเข้าและใช้วัคซีนเป็นเวลา 1ปี หลังเกิดจากข้อโต้แย้งเกี่ยวกับวัคซีน บริษัทแอสตร้าเซนเนก้า (ประเทศไทย) ก็อธิบายว่า ราคาวัคซีนสำหรับแต่ละประเทศจะขึ้นอยู่กับค่าผลิตและความแตกต่างทางโซ่อุปทานต่างๆ รวมทั้งกำลังการผลิต ค่าแรงงาน และราคาวัตถุดิบ สยามไบโอไซเอนซ์ซึ่งเป็นบริษัทในพระปรมาภิไธยจะได้รับถ่ายทอดเทคโนโลยีจากแอสตร้าเซนเนก้า เพื่อรับจ้างผลิตวัคซีนโดยแอสตร้าเซนเนก้าจะนำไปแจกจำหน่ายในเขตอาเซียนรวมทั้งประเทศไทยเอง โดยมีกำลังการผลิตถึง 200 ล้านโดสต่อปี ซึ่งในช่วงการระบาดทั่วของโรค บริษัททั้งสองจะทำการเกี่ยวกับวัคซีนโควิด-19 ด้วยนโยบายไม่ได้กำไร ไม่ขาดทุน
ในเดือนมีนาคม 2021 คณะรัฐมนตรีไทยได้อนุมัติงบประมาณอีก 6,387 ล้านบาท เพื่อซื้อวัคซีนเพิ่ม 35 ล้านโดสโดย 5,674 ล้านบาทเป็นค่าวัคซีน (ประมาณ 162บาทหรือ 5.18 ดอลลาร์สหรัฐต่อโดส) และ 714 ล้านบาทเป็นค่าบริหารจัดการ วัคซีนล็อตนี้คาดว่าจะส่งในระหว่างเดือนกันยายน-ธันวาคม 2021 คือเดือน กย.-พย. เดือนละ 10 ล้านโดสและเดือน ธค. อีก 5 ล้านโดส
จนถึงปลายเดือนเมษายน 2021 ประเทศไทยได้สั่งวัคซีนชนิดนี้รวมทั้งหมดแล้ว 61 ล้านโดส
ในต้นเดือนพฤษภาคม 2021 บริษัทแอสตร้าเซนเนก้า (ประเทศไทย) ประกาศว่า ตัวอย่างวัคซีนที่ผลิตในประเทศไทยได้ผ่านการทดสอบคุณภาพในห้องปฏิบัติการที่บริษัทเป็นผู้กำหนดทั้งในสหรัฐและยุโรปแล้ว
ในต้นเดือนมิถุนายน 2021 บริษัทแอสตร้าเซนเนก้า (ประเทศไทย) ประกาศว่าจะเริ่มทยอยส่งวัคซีนที่ผลิตในประเทศไทยล็อตแรกจำนวน 1.8 ล้านโดสให้แก่รัฐบาล
ในวันที่15 กรกฎาคม กระทรวงสาธารณสุขได้บอกแก้แผนการส่งวัคซีนให้แก่ไทยว่า วัคซีน 61 ล้านโดสที่ไทยได้สั่งซื้อ จะมาครบไม่ใช่ในเดือนธันวาคม 2021 ที่ก่อนหน้านี้เคยระบุไว้ แต่อาจเป็นเดือนพฤษภาคม 2022 ต่อมาในวันที่17 กรกฎาคม สำนักข่าวอิศราจึงได้เปิดเผยหนังสือ "ลับ" วันที่25 มิถุนายนที่รองประธานฝ่ายกิจการองค์กรทั่วโลกของบริษัทได้ส่งให้แก่รัฐมนตรีว่าการกระทรวงสาธารณสุข หนังสือมีใจความเกี่ยวกับการผลิตและการส่งวัคซีนให้แก่ประเทศไทยดังนี้ แม้สำนักข่าวบีบีซีจะระบุว่า ไม่สามารถยืนยันหนังสือลับที่สำนักข่าวอิศราเปิดเผยออกมาได้ แต่ในวันที่24 กรกฎาคม ประธานบริษัทแอสตร้าเซนเนก้า (ประเทศไทย) ก็ระบุใน จม. เปิดผนึกถึงพี่น้องชาวไทยว่า จะส่งวัคซีนให้ประเทศไทยได้โดยเฉลี่ย 5-6 ล้านโดสจริง โดยระบุด้วยว่า กำลังปรับปรุงประสิทธิภาพการผลิตที่บริษัทมั่นใจว่า จะทำให้ส่งวัคซีนได้มากขึ้นอีกไม่กี่เดือนข้างหน้า
จนถึงวันที่18 กรกฎาคม 2021 ประเทศไทยได้รับวัคซีนแอสตร้าเซนเนก้าทั้งหมด 8,193,500โดส คือญี่ปุ่นบริจาคให้ 1,053,000โดสและบริษัทส่งให้ที่เหลือ 7,140,500โดสโดยส่ง 1,651,100โดสให้ในเดือนกรกฎาคม
อาชญากรรมในประเทศไทย
ในปลายเดือนกรกฎาคม เจ้าหน้าตำรวจ จ. ชลบุรีได้จับกุมผู้ต้องสงสัย 2รายที่ได้เรียกเงิน 19,000บาทจากผู้เสียหาย 5คนโดยแอบอ้างว่าจะฉีดวัคซีนแอสตร้าฯ ให้แล้วฉีดน้ำเกลือให้แทน ส่วนผู้เสียหายกลับรู้ตัวเพราะต้องการใบรับรองและการฉีดเข็มที่2 แต่ไม่ได้ จึงโทรไปถาม รพ. ที่ผู้ต้องสงสัยอ้างว่าได้สิทธิการจองแล้วจึงพบว่า รพ. ไม่ได้ฉีดวัคซีนและไม่มีการจอง ในปลายเดือนกรกฎาคมเช่นกัน ผอ.ศูนย์ฉีดวัคซีนกลางบางซื่อได้แจ้งความว่ามีการทุจริตจัดคิวจากค่ายโทรศัพท์รายหนึ่งอย่างผิดปกติโดยเพิ่มขึ้นเกิน 2,000คน ในจำนวนนั้น 300คนได้รับวัคซีนและกันไว้เป็นพยาน จึงทราบจากพยานเหล่านี้ว่า ถูกเรียกเก็บเงินรายละ 500-1,000 บาท
ตราสินค้า
สถาบันเซรุ่มแห่งอินเดียผลิตวัคซีนโดยใช้ตราสินค้า Covishield ในสหภาพยุโรป วัคซีนเริ่มใช้ตราสินค้า Vaxzevria ตั้งแต่วันที่25 มีนาคม 2021 ตัวบริษัทแอสตร้าเซนเนก้าเองได้ผลิตวัคซีนโดยใช้ตราสินค้านี้บวกกับ AstraZeneca COVID‐19 Vaccine และ COVID-19 Vaccine AstraZeneca
Covishield ปลอมในอินเดีย
ในต้นเดือนกรกฎาคม ตำรวจอินเดียได้จับกุมผู้ต้องหา 14คนฐานฉีดน้ำเกลือให้แก่ประชาชนโดยหลอกลวงว่าเป็นวัคซีนแอสตร้าฯ และฉีดให้ในที่เอกชนเกิน 10แห่งในนครมุมไบ ผู้ต้องหารวมทั้งบุคลากรทางการแพทย์ได้คิดค่าบริการ 10-17 ดอลลาร์สหรัฐต่อโดส (ประมาณ 330-560 บาท) โดยมีผู้เสียหายเกิน 2,600คนที่ได้จ่ายเงินให้แล้ว
งานวิจัย
จนถึงเดือนกุมภาพันธ์ ทีมพัฒนาวัคซีนนี้ก็กำลังปรับวัคซีนให้มีประสิทธิภาพต่อต้านสายพันธุ์เชื้อไวรัสโควิด-19 อื่นๆ อยู่โดยทำได้ค่อนข้างไวเพราะต้องปรับแต่ลำดับยีนของโปรตีนหนามที่ใช้ในวัคซีนเท่านั้น แต่ก็ยังต้องปรับปรุงกระบวนการผลิตและทำการทดลองทางคลินิกระดับย่อยๆ ด้วย วัคซีนคาดว่าจะมีใช้ในฤดูใบไม้ผลิที่จะถึงนี้
เซ็นทรัลแอเรีย
เซ็นทรัลแอเรีย (Central Area) หรือย่านธุรกิจกลาง (Central Business District, ย่อ: CBD) ในประเทศสิงคโปร์ มีย่านการเงินและการพาณิชย์สำคัญ ซึ่งรวมถึงเขตวางผังเมืองสิบเอ็ดเขต เซ็นทรัลแอเรียเป็นส่วนหนึ่งของภาคกลาง ซึ่งอยู่ทางตอนใต้ของประเทศ มีที่ดินมูลค่าสูงที่ถูกควบคุมอย่างเข้มงวดโดยการริเริ่มวางผังเมืองขององค์การการพัฒนาเมือง (Urban Redevelopment Authority, URA)
โจเซฟ โจสตาร์
โจเซฟ โจสตาร์ (ジョセフ・ジョースター; Joseph Joestar) เป็นตัวละครหลักจากมังงะและอนิเมะเรื่อง โจโจ้ ล่าข้ามศตวรรษ สร้างสรรค์โดยฮิโรฮิโกะ อารากิ ปรากฏตัวครั้งแรกในฐานะตัวเอกในเนื้อเรื่องภาคสอง กระแสสงคราม ในตอน "นิวยอร์กของโจโจ้" ภายหลังได้กลับมาปรากฏตัวในภาคสามของเรื่อง นักรบประกายดาว และภาคสี่ เพชรแท้ไม่มีวันสลาย
ศิลปะการร่ายรำ
ศิลปะการร่ายรำ (Choreography) คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง การถ่ายภาพยนตร์ ยิมนาสติกส์ แฟชันโชว์ สเกตน้ำแข็ง วงเดินแถว การแสดงประสานเสียง ละคร ระบำใต้น้ำ การทำโชว์ลีลาการสับไพ่ งานสร้างวิดีโอเกม และศิลปะภาพเคลื่อนไหว
สังขยา
สังขยา อาจหมายถึง
เอ็นเอสเอฟดับเบิลยู
NSFW หรือ Not safe for work หรือ ไม่ปลอดภัยสำหรับที่ทำงาน เป็นสแลงอินเทอร์เน็ตหรือชวเลขที่ใช้สำหรับแสดงความเชื่อมโยงไปยังเนื้อหา วีดิทัศน์หรือหน้าเว็บไซต์ที่ผู้ชมไม่ปรารถนาให้ถูกมองเห็นในที่สาธารณะและสภาพแวดล้อมที่เป็นทางการ เนื้อหาที่เป็น NSFW อาจเป็นเนื้อหาที่มีการเปลือยกาย, งานลามก, ความไม่ถูกต้องทางการเมือง, คำหยาบ, คำพูดใส่ร้ายป้ายสี, ภาพความรุนแรง หรือหัวข้ออื่น ๆ ที่อาจรบกวนจิตใจ สภาพแวดล้อมที่อาจเป็นปัญหาต่อการรับชมเนื้อหา NSFW ได้แก่ ที่ทำงาน, โรงเรียนและในครอบครัว NSFW มีความเกี่ยวข้องเป็นพิเศษสำหรับผู้ที่พยายามใช้อินเทอร์เน็ตส่วนตัวในที่ทำงานหรือโรงเรียนซึ่งมีนโยบายห้ามการเข้าถึงเนื้อหาทางเพศ ในทางตรงกันข้าม safe for work หรือ SFW ถูกใช้สำหรับลิงก์ที่ไม่มีเนื้อหาดังกล่าว บางเว็บไซต์ให้ผู้ใช้สามารถกำหนดให้เนื้อหาของพวกเขาเป็น NSFW ได้ เพื่อใช้เตือนผู้อื่นถึงเนื้อหาที่ไม่เหมาะสม
กฎข้อที่สองของอุณหพลศาสตร์
กฎข้อที่สองของอุณหพลศาสตร์ กล่าวถึงการเพิ่มขึ้นของเอนโทรปีหรือพลังงานเสียในระบบอิสระ โดยอธิบายได้หลายแบบดังนี้
การถ่ายภาพยนตร์
การถ่ายภาพยนตร์ (Cinematography) หรืออาจเรียก การกำกับการถ่ายภาพ (direction of photography) คือวิทยาศาสตร์หรือศิลปะการถ่ายรูปภาพ/ภาพเคลื่อนไหวโดยการบันทึกแสงหรือคลื่นแม่เหล็กไฟฟ้า หรือไม่ก็กระบวนการทางอิเล็กทรอนิกส์โดยวิธีเซนเซอร์รูปภาพ หรือกระบวนการทางเคมีโดยวัสดุไวต่อแสง เช่น ฟิล์มถ่ายภาพ
การถ่ายภาพยนตร์ยังมีในแขนงสาขาต่าง ๆ ในด้านวิทยาศาสตร์และการค้า เช่นเดียวกับในจุดประสงค์ด้านการบันเทิงและการสื่อสารมวลชน
กลยุทธ์แสร้งปล่อยเพื่อจับ
กลยุทธ์แสร้งปล่อยเพื่อจับ หรือ อวี้ฉินกู้จ้ง (In order to capture, one must let loose; ) เป็นกลยุทธ์ที่มีความหมายถึงการใช้สติปัญญาในการวางแผน การจับเชลยศึกสงครามได้นั้นถ้าหากบีบคั้นจนเกินไปจนไม่สามารถรีดเอาความต่าง ๆ ได้ เปรียบประหนึ่ง "สุนัขที่จนตรอก ย่อมต่อสู้จนสุดชีวิต" การปล่อยศัตรูให้เป็นฝ่ายหลบหนีก็จักเป็นการทำลายขวัญและกำลังใจ ความเหิมเกริมของศัตรูได้ การปล่อยศัตรูหลบหนีจะต้องนำกำลังไล่ติดตามอย่าลดละ เพื่อเป็นการบั่นทอนกำลังทหารของศัตรูให้อ่อนแรง กะปลกกะเปลี้ย ครั้นเมื่อหมดสิ้นเรี่ยวแรง มิได้มีใจคิดต่อสู้ด้วยก็จะยอมจำนนสวามิภักดิ์ เมื่อนั้นจึงจับเอาเป็นเชลยได้โดยง่าย ซึ่งเป็นการทำศึกสงครามที่ไม่เสียเลือดเนื้อและกำลังทหาร อีกทั้งยังเป็นเหตุให้ศัตรูแตกพ่ายยับเยินไปเอง ตัวอย่างการนำเอากลยุทธ์แสร้งปล่อยเพื่อจับไปใช้ได้แก่ขงเบ้งที่ทำศึกสงครามกับเบ้งเฮ็ก เมื่อจับได้เป็นเชลยก็ปล่อยตัวเสียเพื่อให้เบ้งเฮ็กไปรวบรวมผู้คนมาต่อสู้อีกครั้ง จนกระทั่งยอมแพ้และสวามิภักดิ์ต่อขงเบ้ง
ทำเนียบนายกรัฐมนตรีญี่ปุ่น
ทำเนียบนายกรัฐมนตรี เป็นสถานที่ทำงานและบ้านพักอย่างเป็นทางการของนายกรัฐมนตรีญี่ปุ่น มักเรียกอย่างสั้นว่า "คันเต" (官邸, kantei)
นอกจากเป็นสำนักงานหลักและบ้านพักของนายกรัฐมนตรี ทำเนียบยังใช้สำหรับหัวหน้าเลขาธิการคณะรัฐมนตรี, สถานที่ในการจัดการประชุมของคณะรัฐมนตรี และศูนย์จัดการภาวะวิกฤตแห่งชาติในทำเนียบนายกรัฐมนตรีอีกด้วย
ทำเนียบหลังแรก
จากวิวัฒนาการของสภานิติบัญญัติแห่งชาติหลังการฟื้นฟูเมจิและการริเริ่มตำแหน่งนายกรัฐมนตรีญี่ปุ่นใน ค.ศ. 1885 ก่อให้เกิดความต้องการถึงทำเนียบนายกรัฐมนตรีอย่างเป็นทางการ ด้วยแรงกระตุ้นของนายกรัฐมนตรีทานากะ กิอิจิ ทำเนียบหลังแรกเสร็จสิ้นในวันที่ 18 มีนาคม ค.ศ. 1929 ก่อสร้างด้วยแบบอย่างสถาปัตยกรรม (architectural style) แบบศิลปะตกแต่ง (art deco) และสถาปัตยกรรมลัทธิสำแดงพลังอารมณ์ (expressionist architecture) ซึ่งมีชื่อเสียงตั้งแต่ยุคไทโชตอนท้ายจนถึงยุคโชวะตอนปลาย อีกทั้งยังได้รับอิทธิพลอย่างมากจากสถาปัตยกรรมของแฟรงก์ ลอยด์ ไรต์ โดยเฉพาะอย่างยิ่งการออกแบบของเขาสำหรับโรงแรมอิมพีเรียลโฮเทลโตเกียวที่สอง ทำเนียบหลังแรกออกแบบโดย มูราจิ ชิโมโมโตะ อัครมหาเสนาบดีกระทรวงพระคลังมหาสมบัติ (ปัจจุบันกระทรวงการคลัง) มีรายงานว่านายกรัฐมนตรีทานากะอุทานว่า "นี่มันเหมือนร้านกาแฟเลยว่าไหม" เมื่อเห็นทำเนียบหลังแรก
จนถึงช่วง ค.ศ. 1990 อาคาร 5200 sqm หลังเก่าเริ่มคับแคบและไม่มีประสิทธิภาพ จึงมีการปรับปรุงภายในใหม่ ในปัจจุบัน อดีตทำเนียบนายกรัฐมนตรีเป็นที่รู้จักกันในชื่อ "บ้านพักส่วนนายกรัฐมนตรี" (総理公邸, Sōri Kōtei)
สมุหราชมนเทียร
สมุหราชมนเทียร (Mayor of the Palace) เป็นตำแหน่งขุนนางตำแหน่งหนึ่งในทวีปยุโรปช่วงต้นสมัยกลาง ใช้ในราชอาณาจักรแฟรงก์ราวคริสต์ศตวรรษที่ 6-7
ช่วงคริสต์ศตวรรษที่ 7 สมุหราชมนเทียรได้กลายเป็นผู้มีอำนาจเบื้องหลังราชบัลลังก์ออสเตรเชีย (ดินแดนทางภาคตะวันออกเฉียงเหนือของราชอาณาจักรแฟรงก์สมัยราชวงศ์เมรอแว็งเฌียง) มีอำนาจว่าการต่าง ๆ ในราชอาณาจักร ส่วนพระมหากษัตริย์ถูกลิดรอนพระราชอำนาจลงมาเหลือเพียงบทบาทด้านพิธีการ สมุหราชมนเทียรจึงมีอำนาจคล้ายโชกุนในประเทศญี่ปุ่น หรือนายกรัฐมนตรีในประเทศที่ปกครองระบอบราชาธิปไตยภายใต้รัฐธรรมนูญ ซึ่งเป็นตำแหน่งที่มีอำนาจบริหารจริง ส่วนพระมหากษัตริย์เป็นเพียงผู้นำแต่ในทางพิธี
ตำแหน่งนี้ยังสืบทอดตามสายโลหิตในตระกูลของพวกพิปปินิด ชาร์ล มาร์แตลถือเป็นหนึ่งในสมุหราชมนเทียรทรงอิทธิพลซึ่งมาจากตระกูลนี้และได้สถาปนาตนเองเป็นดยุกแห่งชาวแฟรงก์ด้วย เมื่อออสเตรเชียและนิวสเตรียรวมกันเป็นอาณาจักรเดียว เปแป็งซึ่งดำรงตำแหน่งสมุหราชมนเทียรมาตั้งแต่ปี ค.ศ. 747 ก็ยึดอำนาจจากราชวงศ์เมรอแว็งเฌียง แล้วสถาปนาราชวงศ์การอแล็งเฌียงโดยพระองค์เป็นปฐมกษัตริย์ พระเจ้าชาร์เลอมาญพระราชโอรสของพระองค์ก็ได้รับราชาภิเษกจากพระสันตะปาปาให้เป็นจักรพรรดิโรมันในปี ค.ศ. 800 นับเป็นผู้มีบทบาทโดดเด่นที่สุดพระองค์หนึ่งในประวัติศาสตร์ยุโรป
วัดลาดบัวขาว (จังหวัดราชบุรี)
วัดลาดบัวขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวขาว อำเภอบ้านโป่ง จังหวัดราชบุรี ทิศเหนือจดแม่น้ำแม่กลอง ปัจจุบันพระปลัด อนุวัฒน์ อนาวิโล เป็นเจ้าอาวาส
วัดลาดบัวขาวจัดตั้งเมื่อ พ.ศ. 2420 เดิมชื่อ วัดท่าวัว เนื่องจากบริเวณที่สร้างวัดติดกับท่าน้ำ ชาวบ้านมักนำฝูงวัวลงอาบน้ำอยู่เป็นประจำ ต่อมา พ.ศ. 2489 สมัยพระครูวิจิตรสารคุณ เจ้าอาวาสได้เปลี่ยนชื่อวัดตามตำบลเป็น "วัดลาดบัวขาว" ได้รับพระราชทานวิสุงคามสีมาเมื่อ พ.ศ. 2478
ภายในวัดมีอาคารเสนาสนะ ได้แก่ อุโบสถ ศาลาการเปรียญ หอสวดมนต์ กุฏิสงฆ์ ฯลฯ ทางวัดยังได้จัดตั้งพิพิธภัณฑ์วัดลาดบัวขาวไว้ภายในวัด เกิดจากได้มีประชาชนนำสิ่งของเครื่องใข้ต่าง ๆ มาถวายวัด ประกอบกับพระครูพิสิฐสรภาณ (สอน) เจ้าอาวาส ได้สะสมของเก่าไว้มาก จึงคิดริเร่มจัดทำเป็นพิพิธภัณฑ์ขึ้นเมื่อ พ.ศ. 2549 ปัจจุบันวัดยังเป็นสถานที่ตั้งโครงการวัฒนธรรมไทยสายใยชุมชนตำบลลาดบัวขาวและเป็นวัดที่เข้าร่วมโครงการลานบุญ ลานปัญญาของกรมการศาสนา ตั้งแต่ พ.ศ. 2553 เป็นต้นมา
เบญจพล เชยอรุณ
เบญจพล เชยอรุณ (เกิด 6 กันยายน พ.ศ. 2513) ชื่อเล่น กอล์ฟ เป็นนักร้อง นักแสดง พิธีกรชาวไทย เข้าสู่วงการบันเทิงด้วยการเป็นนักแสดง ทางด้านผลงานเพลง เคยเป็นนักร้องนำวงเลอโดม เป็นเจ้าของค่ายเพลงอินดี้ ต้าล้าลา จำกัด นักร้องในโปรเจ็กต์พิเศษภายใต้บริษัทต้าล้าลา
เขาเป็นบุตรของ เพิ่มพล เชยอรุณ อดีตผู้กำกับภาพยนตร์ที่มีชื่อเสียง กับบุปผา (ดวงตะวัน) ตันวรา นักแสดงหญิง มีน้องชายต่างมารดาชือ พล เชยอรุณ ซึ่งเกิดกับ วีรินท์ เชยอรุณ เป็นนักแสดงเช่นกัน
ชีวิตส่วนตัว สมรสกับ กชพรรณ กุลพิชญาณ์ ในต้นเดือนมีนาคม พ.ศ. 2557 ซึ่งทั้งคู่คบหากันมา 8 ปี
บียอนเซ่คาราโอเกะฮิตส์, วอล.1
บียอนเซ่คาราโอเกะฮิตส์, วอล.1 (Beyoncé Karaoke Hits, Vol. I) คืออัลบั้มคาราโอเกะ อีพี โดยบียอนเซ่ โนวส์ อัลบั้มนี้ได้รวบรวมฉบับคาราโอเกะของเพลงจากอัลบั้ม บี'เดย์ ฉบับดีลักซ์ และเพลงจากอีพีอีรีเอ็มปลาซาเบล ของเธอ วางจำหน่ายเมื่อวันที่ 11 มีนาคม พ.ศ. 2551 โดยโซนี่ บีเอ็มจี มิวสิก เอนเอตร์เทนเมนต์ ในร้านค้าดิจิตอลเช่น ไอทูนส์
กลยุทธ์โยนกระเบื้องล่อหยก
กลยุทธ์โยนกระเบื้องล่อหยก หรือ เพาจวนอิ่วอวี้ (Tossing out a brick to get a jade gem; ) เป็นกลยุทธ์ที่มีความหมายถึงการใช้สิ่งใดที่มีความคล้ายคลึงกันในการหลอกล่อศัตรู ให้ศัตรูเกิดความสับสนและต้องกลอุบายแตกพ่ายไป การใช้กลยุทธ์โยนกระเบื้องล่อหยกนี้ เป็นกลยุทธ์ที่กำหนดขึ้นตามสภาพรูปธรรมของศัตรู ในยามทำศึกสงครามเมื่อได้รบพุ่งกับศัตรู แม่ทัพหรือขุนศึกฝ่ายตรงข้ามมีแต่ความโง่เง่า มิรู้จักการพลิกแพลงกลยุทธ์ในเชิงรบ จักหลอกล่อด้วยผลประโยชน์ อำนาจวาสนา ถ้าศัตรูหลงในลาภยศต่าง ๆ มิรู้ผลร้าย ขาดการไตร่ตรองใคร่ครวญในกลอุบาย ก็สามารถลอบซุ่มทหารโจมตีเอาชนะมาเป็นของตนได้โดยง่าย ตัวอย่างการนำเอากลยุทธ์โยนกระเบื้องล่อหยกไปใช้ได้แก่ขงเบ้งที่พึงพอใจฝีมือเกียงอุยจึงอยากได้ตัวไว้ จึงยอมเสียแฮหัวหลิมซึ่งมีตำแหน่งเป็นถึงบุตรเขยของโจโฉเพียงเพื่อให้ได้มาซึ่งนายทหารที่มีสติปัญญาเป็นเลิศ
อะโทวาสแตติน
อะโทวาสแตติน (atorvastatin) เป็นยาในกลุ่มสแตตินใช้สำหรับลดคอเลสเตอรอลและป้องกันโรคคาร์ดิโอวาสคูลาร์ อะโทวาสแตตินมีฤทธิ์ยับยั้งเรต-ดีเทอร์มินิงเอ็นไซม์ซึ่งทำหน้าที่สังเคราะห์คอเลสเตอรอลในตับ มันมีผลลดแอลดีแอล คอเลสเตอรอลซึ่งเป็นคอเลสเตอรอลชนิดดีด้วย   ต่างจากซิมวาสแตติน และ ปราวาสแตติน อะโทวาสแตตินเป็นสารประกอบที่สังเคราะห์ 100 %
อะโทวาสแตติน ผลิตและจำหน่ายโดย บริษัทยา ไฟเซอร์ ในชื่อการค้าว่า ลิปิเตอร์ (Lipitor) เป็นยาที่ขายดี ที่สุดในโลก โดยในปี 2547 มียอดขายประมาณ 440,000 ล้านบาท
รูปแบบยาที่มี
อะโทวาสแตติน มีจำหน่ายในชื่อทางการค้าว่า ลิปิเตอร์ เป็นยาเม็ดขนาด 10, 20, 40 หรือ 80 มก ลักษณะยาเป็นเม็ดเคลือบฟิล์มสีขาวรูปไข่
กลไกการออกฤทธิ์
อะโทวาสแตติน เป็น ตัวยับยั้ง ของเอ็นไซม์ เอชเอ็มจี-โคเอ รีดักเทส(HMG-CoA reductase) เอ็นไซม์ตัวนี้ทำหน้าที่เร่งปฏิกิริยารีดักชั่นของ  3-ไฮดรอกซี่-3-เมตทิลกลูตาริล-โคเอ็นไซม์ เอ (3-hydroxy-3-methylglutaryl-coenzyme A) ให้กลายเป็  มีวาโลเนต (mevalonate) ในกระบวนการสังเคราะห์ คอเลสเตอรอลในตับ
อุทยานแห่งชาติกาซีรังคา
กาซีรังคายังเชิดหน้าชูตาด้วยมีประชากรเสือโคร่งหนาแน่นที่สุดในหมู่พื้นที่คุ้มครองด้วยกันทั่วโลกและจัดตั้งเขตสงวนพันธุ์เสือขึ้นในปี ค.ศ. 2006 อุทยานยังเป็นบ้านและแหล่งขยายพันธุ์ของประชากรจำนวนมากของช้าง ควายป่า และ กวางบึง กาซีรังคายังเป็น พื้นที่สำคัญเพื่อการอนุรักษ์นก โดยองค์การชีวปักษานานาชาติ (Birdlife International) สำหรับเพื่อการอนุรักษ์นกท้องถิ่น เมื่อเปรียบเทียบกับเขตคุ้มครองอื่นๆในประเทศอินเดียกาซีรังคาประสบความสำเร็จในการอนุรักษ์สิ่งแวดล้อมทางธรรมชาติเป็นอย่างมาก และด้วยตำแหน่งที่อยู่ริมขอบของจุดที่มีความหลากหลายทางชีวภาพสูงของเทือกเขาหิมาลัยตะวันออก อุทยานจึงมีความหลากหลายทางสปีชีส์สูงอย่างเห็นได้ชัด
อุทยานแห่งชาติกาซีรังคาประกอบไปด้วยทุ่งหญ้ากว้างขวาง ลุ่มน้ำท่วมถึง และป่าไม้เขตร้อนหนาแน่น มีแม่น้ำไหลผ่านถึง 4 สายรวมถึงแม่น้ำพรหมบุตร และอุทยานยังประกอบด้วยแหล่งน้ำขนาดเล็กจำนวนมาก นอกจากนี้กาซีรังคาเป็นประเด็นในหนังสือหลายเล่ม เพลงหลายเพลง และเอกสารหลายๆเรื่อง อุทยานพึ่งฉลองครบรอบหนึ่งร้อยปีหลังมีการจัดตั้งเป็นป่าสงวนในปี ค.ศ. 1905
ปลาตะกรับ
สำหรับปลาตะกรับอย่างอื่น ดูที่: ปลาตะกรับ
ปลาตะกรับ เป็นปลาน้ำเค็มชนิดหนึ่ง ในวงศ์ปลาตะกรับ (Scatophagidae) มีรูปร่างสั้น ด้านข้างแบนและกว้างมาก หัวทู่ ปากเล็ก หางมน เกล็ดเป็นแบบสากขนาดเล็ก สีพื้นลำตัวมีสีแตกต่างกันมากอาจเป็นสีเขียว สีเทา หรือสีน้ำตาล ครึ่งบนของลำตัวสีเข้มกว่าและมีแถบสีเทาเข้มหรือดำพาดขวางหลายแนวและแตกเป็นจุดที่ด้านล่างหรือเป็นแต้มเป็นจุดทั่วตัวดูคล้ายเสือดาว ครีบต่าง ๆ มีสีเหลืองอ่อนอมเทา
ปลาตัวผู้จะมีหน้าผากโหนกนูนกว่าตัวเมียแต่ขนาดลำตัวจะเล็กกว่าเล็กน้อย เส้นก้านครีบหลังชิ้นที่ 4 จะยาวที่สุด ขณะที่ตัวเมียเส้นก้านครีบหลังเส้นที่ 3 จะยาวที่สุด ก้านครีบแข็งที่หลังรวมถึงที่ท้องมีความแข็งและมีพิษแบบอ่อน ๆ เป็นอันตรายได้เมื่อไปสัมผัสถูกก่อให้เกิดความเจ็บปวด บริเวณส่วนหัวของตัวเมียบางตัวจะเป็นสีแดง โดยลักษณะดังกล่าวจะเห็นได้ชัดเจนเมื่อปลามีความยาวมากกว่า 4 นิ้วขึ้นไป ขนาดเมื่อโตเต็มที่ยาวได้ถึง 38 เซนติเมตร
ปลาตะกรับเป็นปลาทะเลที่สามารถปรับตัวให้อาศัยอยู่ในน้ำกร่อยหรือน้ำจืดสนิทได้ โดยปกติจะอาศัยอยู่ตามชายฝั่งทะเลใกล้ปากแม่น้ำหรือป่าชายเลน มีการกระจายพันธุ์กว้างขวางตั้งแต่ตะวันออกกลาง เอเชียตะวันออกเฉียงใต้ เอเชียตะวันออก ไปจนถึงเขตโอเชียเนีย
สำหรับปลาในบางพื้นที่มีความหลากหลายทางสีมาก เช่น ปลาบางกลุ่มจะมีลายพาดสีดำเห็นชัดเจนตั้งแต่ส่วนหัว และลำตัวมีสีแดงเข้มจนเห็นได้ชัด ถูกจัดให้เป็นชนิดย่อยที่มีชื่อเรียกว่า "ปลาตะกรับหน้าแดง" (S. a. var. rubifrons )
เป็นปลาที่อาศัยอยู่เป็นกลุ่ม กินอาหารได้ทั้งพืชน้ำและสัตว์น้ำขนาดเล็ก นิยมตกเป็นเกมกีฬาและใช้รับประทานเป็นอาหารเป็นที่นิยมอย่างมากโดยเฉพาะในภาคใต้ สามารถนำไปปรุงเป็นแกงส้มแต่เมื่อรับประทานต้องระวังก้านครีบ นอกจากนี้ยังนิยมเลี้ยงเป็นปลาตู้สวยงามอีกด้วย โดยในที่เลี้ยง ปลาตะกรับเป็นปลาที่สามารถทำความสะอาดตู้ได้เป็นอย่างดี เพราะสามารถกินตะไคร่น้ำและสาหร่ายบางชนิดได้ แต่เป็นปลาที่มีนิสัยก้าวร้าวพอสมควร ปัจจุบันกรมประมงสามารถเพาะขยายพันธุ์ได้แล้วด้วยวิธีการผสมเทียม โดยฤดูผสมพันธุ์มีตั้งแต่เดือนสิงหาคมถึงพฤษภาคมของปีถัดไป
ชื่ออื่น ๆ เรียกว่า "ปลากระทะ" หรือ "ปลาแปบลาย" ในภาษาใต้เรียกว่า "ปลาขี้ตัง" และชื่อในแวดวงปลาสวยงามจะเรียกว่า "ปลาเสือดาว" ตามลักษณะลวดลายบนลำตัว แต่ปลาตะกรับมีครีบหลังและครีบก้นที่มีหนามแหลมซึ่งอาจแทงถูกมือมนุษย์ได้ โดยมักจะเกิดขึ้นเมื่อปลดปลาออกจากเครื่องมือประมง แต่ก่อให้เกิดพิษน้อยมาก
อนุสาวรีย์ชัยสมรภูมิ
อนุสาวรีย์ชัยสมรภูมิ เป็นอนุสาวรีย์ในกรุงเทพมหานคร โดยรอบเป็นวงเวียนอยู่กึ่งกลางระหว่างถนนพหลโยธิน ถนนราชวิถี และถนนพญาไท โดยตั้งอยู่ที่ กม.4+700 ของทางหลวงแผ่นดินหมายเลข 1 ซึ่ง กม.0+000 ได้เริ่มนับมาจากอนุสาวรีย์ประชาธิปไตย ถนนราชดำเนินกลาง โดยที่อนุสาวรีย์ชัยสมรภูมินี้เป็นจุดเริ่มต้นของการเรียกชื่อถนนพหลโยธิน
ประวัติ
อนุสาวรีย์ชัยสมรภูมิสร้างขึ้นเพื่อเทิดทูนวีรกรรมของทหาร ตำรวจ และพลเรือนที่เสียชีวิตไปในกรณีพิพาทระหว่างไทยกับฝรั่งเศส เรื่องการปรับปรุงพรมแดนไทยกับอินโดจีนฝรั่งเศส ซึ่งในครั้งนั้นมีผู้เสียชีวิต 59 คน ทั้งทหาร ตำรวจ และพลเรือน โดยพลเอก พระยาพหลพลพยุหเสนา เป็นผู้วางศิลาฤกษ์เมื่อวันที่ 24 มิถุนายน พ.ศ. 2484 และจอมพล ป.พิบูลสงคราม เป็นผู้ทำพิธีเปิดเมื่อวันที่ 24 มิถุนายน พ.ศ. 2485 สถาปนิกผู้ออกแบบอนุสาวรีย์คือ หม่อมหลวงปุ่ม มาลากุล
ก่อนที่จะมีการสร้างวงเวียนอนุสาวรีย์ บริเวณจุดตัดของถนนพญาไท ถนนราชวิถี และถนนพหลโยธินนี้ มีชื่อเรียกว่า สี่แยกสนามเป้า
ความหมาย
ประติมากรรมทหาร 5 เหล่า หม่อมหลวงปุ่มใช้ดาบปลายปืนซึ่งเป็นอาวุธประจำกายทหาร โดยใช้ดาบปลายปืนห้าเล่มรวมกัน จัดตั้งเป็นกลีบแบบลูกมะเฟือง ปลายดาบชี้ขึ้นบน ส่วนคมของดาบหันออก ก่อสร้างด้วยคอนกรีตเสริมเหล็กประดับหินอ่อน มีความสูงประมาณ 50 เมตร ดาบปลายปืนส่วนด้ามตั้งเหนือเพดานห้องโถงใหญ่ ซึ่งใช้เก็บกระสุนปืนใหญ่บรรจุอัฐิทหารที่เสียชีวิตในกรณีพิพาทระหว่างไทยกับฝรั่งเศส ด้านนอกตอนโคนดาบปลายปืนมีรูปปั้นหล่อทองแดงขนาดสองเท่าคนธรรมดาของนักรบ 5 เหล่า คือ ทหารบก ทหารเรือ ทหารอากาศ ตำรวจ และพลเรือน ศิลปินผู้ปั้นรูปเหล่านี้เป็นลูกศิษย์ของ ศาสตราจารย์ศิลป์ พีระศรี เช่น สิทธิเดช แสงหิรัญ, อนุจิตร แสงเดือน, พิมาน มูลประสุข, แช่ม ขาวมีชื่อ ภายใต้การควบคุมของ ศาสตราจารย์ศิลป์ พีระศรี ด้านนอกของผนังห้องโถงเป็นแผ่นทองแดงจารึกนามผู้เสียชีวิต รายนามผู้ที่ได้รับการจารึกไว้มีทั้งสิ้น 160 นาย เป็นทหารบก 94 นาย ทหารเรือ 41 นาย ทหารอากาศ 13 นาย และตำรวจสนาม 12 นาย จนถึงปัจจุบันแผ่นทองแดงจารึกรายนามผู้เสียชีวิตและผู้สละชีพเพื่อชาติจากสงครามต่าง ๆ ตั้งแต่ พ.ศ. 2483 – พ.ศ. 2497 รวมทั้งสิ้น 801 นาย
ความสำคัญ
thumb|อนุสาวรีย์ชัยสมรภูมิยามค่ำคืน นอกจากเป็นอนุสรณ์สถานที่สำคัญ และเป็นที่จารึกรายนามทหารที่เสียชีวิต ในกรณีพิพาทระหว่างไทยกับฝรั่งเศส สงครามโลกครั้งที่ 2 และสงครามเกาหลีแล้ว ยังเป็นต้นทางของถนนพหลโยธิน รวมไปถึงศูนย์กลางการคมนาคมที่มีรถโดยสารให้บริการในหลายเส้นทาง เป็นจำนวนมาก ทั้งรถเมล์ รถไฟฟ้า BTS และรถตู้ ผ่านตลอด 24 ชั่วโมง จึงทำให้อนุสาวรีย์ชัยสมรภูมิเป็นชุมทางการคมนาคมที่สำคัญของกรุงเทพมหานครในปัจจุบัน
นอกจากนี้ยังเป็นสถานที่ถ่ายทำภาพยนตร์โฆษณา ptt performa gold เมื่อปี พ.ศ. 2540 และยังเป็นฉากระเบิดอนุสาวรีย์ ในภาพยนตร์เรื่อง มหาอุตม์ เมื่อปี พ.ศ. 2546
การเดินทาง
การเดินทางโดยรถโดยสารสาธารณะสู่อนุสาวรีย์ชัยสมรภูมิ
คัมแบ็กทูมี (เพลงของฮิการุ อูตาดะ)
คัมแบ็กทูมี (Come back to me) เป็นซิงเกิลแรกของอัลบั้มดิสอิสเดอะวัน อัลบั้มภาษาอังกฤษของฮิการุ อูตาดะ วางจำหน่ายเมื่อวันที่ 21 มกราคม พ.ศ. 2552
รายชื่อเพลง
เวอร์ชันอื่น
สาธารณรัฐอิงกูเชเตีย
สาธารณรัฐอิงกูเชเตีย (Republic of Ingushetia ; Респу́блика Ингуше́тия; Гӏалгӏай Мохк, Ğalğaj Moxk) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ตั้งอยู่ในเขตสหพันธ์คอเคซัสเหนือ มีเมืองหลวงคือ มากัส
สาธารณรัฐอิงกูเชเตียมีพื้นที่ 3,000 ตารางกิโลเมตร เป็นสาธารณรัฐที่มีพื้นที่เล็กที่สุดของหน่วยองค์ประกอบของประเทศรัสเซีย หากไม่นับนครสหพันธ์ ก่อตั้งเมื่อวันที่ 4 มิถุนายน ค.ศ. 1992 หลังจากที่สาธารณรัฐสังคมนิยมปกครองตนเองเชเชน-อิงกุช (Chechen-Ingush Autonomous Soviet Socialist Republic) แตกออกเป็น 2 สาธารณรัฐ สาธารณรัฐมีชนพื้นเมืองคือ ชาวอิงกุช ที่สืบเชื้อสายมาจากชาวไวนาฮ์ (Vainakh) และนับถืออิสลามเป็นส่วนใหญ่ จากข้อมูลประชากรปี ค.ศ. 2010 มีประชากร 412,529 คน
แบล็กแคต (ตัวละคร)
เดอะแบล็กแคต (Black Cat) หรือ เฟลิเซีย ฮาร์ดี (Felicia Hardy) เป็นตัวละครจากเรื่องสไปเดอร์แมน ซึ่งจัดพิมพ์โดยมาร์เวลคอมิกส์ สร้างขึ้นมาโดยนักเขียน มาร์ฟ วูลฟ์แมน และนักวาด ไคธ์ พอลลาร์ด ปรากฏตัวครั้งแรกในหนังสือการ์ตูน ดิอแมซซิงสไปเดอร์แมน ฉบับที่ 194 (กรกฎาคม ค.ศ. 1979)
อำเภอเมืองมุกดาหาร
เมืองมุกดาหาร เป็นอำเภอหนึ่งของจังหวัดมุกดาหาร
ประวัติ
มุกดาหารเคยเป็น "เมือง" มาก่อนถึง 173 ปี ก่อนถูกยุบเป็นอำเภอเมืองมุกดาหาร ขึ้นกับเมืองนครพนม แล้วจึงได้เปิดที่ว่าการอำเภอเมืองมุกดาหาร 1 ตุลาคม พ.ศ. 2450 จนถึง พ.ศ. 2459 กระทรวงมหาดไทยได้ประกาศให้เปลี่ยนคำว่าเมือง เป็นจังหวัด ให้เหมือนกันหมดทั่วราชอาณาจักร ตามประกาศกระทรวงมหาดไทย ลงวันที่ 19 พฤษภาคม พ.ศ. 2459 (ราชกิจจานุเบกษา) เมืองนครพนม จึงเปลี่ยนเป็น จังหวัดนครพนม และอำเภอเมืองมุกดาหาร ก็เปลี่ยนเป็นอำเภอมุกดาหาร ขึ้นกับจังหวัดนครพนม ในการปกครองของมณฑลอุดร
พ.ศ. 2525 รัฐบาลได้ออกพระราชบัญญัติจัดตั้งจังหวัดมุกดาหาร พ.ศ. 2525 ยกฐานะอำเภอมุกดาหารเป็นจังหวัด ตั้งแต่วันที่ 27 กันยายน 2525 และเป็นจังหวัดมุกดาหารถึงปัจจุบัน
ที่ตั้งและอาณาเขต
อำเภอเมืองมุกดาหารมีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเมืองมุกดาหารแบ่งเขตการปกครองย่อยออกเป็น 13 ตำบล 156 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองมุกดาหารประกอบด้วยองค์กรปกครองส่วนท้องถิ่น 13 แห่ง ได้แก่
มีนาคม พ.ศ. 2563
''' มีนาคม พ.ศ. 2558''' เป็นเดือนที่ 3 ของปี พ.ศ. 2563 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
เรือบรรทุกเครื่องบินชั้นโชกากุ
เรือบรรทุกเครื่องบินชั้นโชกากุ (Shōkaku-class aircraft carrier) เป็นชั้นของเรือบรรทุกเครื่องบินของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินโชกากุ ที่เข้าประจำการตั้งแต่ช่วงกลางปี ค.ศ. 1941 ก่อนสงครามแปซิฟิก
เรือบรรทุกเครื่องบินชั้นโชกากุ ประกอบด้วยเรือสองลำคือ เรือบรรทุกเครื่องบินโชกากุ และ เรือบรรทุกเครื่องบินซุยกากุ
กลยุทธ์จับโจรเอาหัวโจก
กลยุทธ์จับโจรเอาหัวโจก หรือ ฉินเจ๋ยฉินหวาง (Defeat the enemy by capturing their chief; ) เป็นกลยุทธ์ที่มีความหมายถึงการทำศึกสงคราม จักต้องบุกเข้าโจมตีศัตรูในจุดที่เป็นจุดยุทธศาสตร์ของกองทัพ เพื่อสลายกำลังของศัตรูให้แตกกระจาย ศัตรูที่มีแม่ทัพฝีมือดีในการทำศึกสงครามย่อมเป็นขวัญและกำลังใจของเหล่าทหาร การวางแผนใช้กลอุบายหลอกล่อเอาชนะแม่ทัพที่มีฝีมือในเชิงยุทธ์ที่เก่งกาจ จักให้ต้องกลอุบายที่สับสน หลอกล่อให้หลงทิศและขจัดไปเสียให้พ้น เสมือน "มังกรสู้บนปฐพี ก็อับจนหมดหนทาง" ซึ่งเปรียบประหนึ่งดุจมังกรในท้องทะเล อาจหาญขึ้นมาต่อสู้กับศัตรูบนผืนแผ่นดิน ก็ย่อมได้รับความปราชัยแก่ศัตรูได้โดยง่าย ตัวอย่างการนำเอากลยุทธ์จับโจรเอาหัวโจกไปใช้ได้แก่ขงเบ้งที่มีความกริ่งเกรงต่อสุมาอี้ในการทำศึกสงครามกับวุยก๊กจึงวางกลอุบายขจัดสุมาอี้ ซึ่งเมื่อปราศจากสุมาอี้แล้วขงเบ้งก็ไม่เกรงกลัวต่อความยิ่งใหญ่ของกองทัพวุยก๊กอีกต่อไป
เทคเค่น
เทคเค่น (Tekken; 鉄拳) เป็นภาพยนตร์จากเกมส์เทคเคน ซึ่งจัดฉายครั้งแรกฉายใน ค.ศ. 2009 โดยในวันที่ 5 พฤศจิกายน ค.ศ. 2009 ภาพยนตร์ชุดดังกล่าวได้จัดแสดงที่ตลาดจัดแสดงภาพยนตร์อเมริกัน และวันที่ 14 มกราคม ค.ศ. 2010 เทรลเลอร์ของภาพยนตร์ดังกล่าวได้รับการเปิดตัว และจัดฉายภาพยนตร์รอบปฐมทัศน์ในญี่ปุ่นวันที่ 20 มีนาคม ค.ศ. 2010
โทรมาตร
โทรมาตร คือ เทคโนโลยี ที่สามารถวัดค่าต่างๆ ที่เกิดขึ้นในระยะที่อยู่ห่างไกลได้ โดยสามารถทำผ่านทาง คลื่นวิทยุ เครือข่ายไอพี โดยการรับส่งข้อมูล
ฟลูวาสแตติน
ฟลูวาสแตติน(อังกฤษ:Fluvastatin) (Lescol®, Canef®) เป็นยาในกลุ่มสแตติน ใชรักษา คอเรสเตอรอลสูง และป้องกัน โรคคาร์ดิโอวาสคูลาร์
สโมสรฟุตบอลจังหวัดราชบุรีในฤดูกาล 2559
สโมสรฟุตบอลจังหวัดราชบุรีในฤดูกาล 2559 เป็นฤดูกาลที่ 4 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.
การซื้อขายนักเตะ
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2558 ถึง 28 มกราคม 2559
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2559
นิวส์ (วงดนตรี)
นิวส์ (NEWS ย่อมาจาก North, East, West, South) คือกลุ่มศิลปินชาวญี่ปุ่นที่ได้รับการเดบิวต์จากทางต้นสังกัด Johnny's Entertainment ฟอร์มวงเมื่อวันที่ 15 กันยายน 2003 เพื่อร้องเพลงธีมให้กับงาน Japan VolleyBall Cup 2003 โดยครั้งแรกมีสมาชิกด้วยกันถึง 9 คน ออกซิงเกิลแรกในเดือนพฤศจิกายน ปี 2003 ที่ชื่อว่า NewS Nippon แต่ในเดือนธันวาคมปีเดียวกัน Moriuchi Takahiro สมาชิกที่อายุน้อยที่สุดของวงได้ขอลาออก และให้เหตุผลว่า "ต้องการให้เวลากับการเรียนมากกว่านี้" แต่ทั้ง 8 คนของนิวส์ก็ยังคงมีผลงานออกมา จนถึง กรกฎาคมปี 2005 Uchi Hiroki ถูกพักงานเนื่องจาก ดื่มเหล้าในขณะที่อายุไม่ถึง 20 และ มกราคมปี 2006 Kusano Hironori ก็ถูกพักงานจากเหตุผลเดียวกัน แต่สมาชิกที่เหลือก็ยังคงทัวร์คอนเสิร์ตด้วยกัน 6 คน และหลังจากจบการทัวร์คอนเสิร์ตในเดือนเมษายน ก็มีคำสังพักงานในนามของ NEWS จนถึงสิ้นปี 2006
NEWS ได้กลับมาทำงานร่วมกันอีกครั้ง ตั้งแต่วันที่ 31 ธันวาคม 2006
7 ตุลาคม 2011 Yamashita Tomohisa และ Nishikido Ryo ประกาศถอนตัวอย่างเป็นทางการจากวง NEWS โดยที่ Yamashita Tomohisa แยกไปเป็นศิลปินเดี่ยว และ Nishikido Ryo ย้ายไปทำงานกับ Kanjani 8 อย่างถาวร
ในวันที่ 19 มิถุนายน 2020 เว็บไซต์จอห์นนีส์ เน็ท ได้ลงข่าวแถลงการณ์ว่า สมาชิก เทโกชิ ยูยะ ได้ออกจากค่าย และวงนิวส์จะดำเนินต่อไปด้วยสมาชิก 3 คนที่เหลือ นับเป็นการสิ้นสุดของยูนิตย่อย เทโกมัส อีกด้วย ทั้งนี้เทโกชิ ได้เปิดบัญชีทวิตเตอร์ และบัญชีอินสตาแกรมขึ้นในวันเดียวกัน โดยมีแถลงการณ์ส่วนตัว และการชี้แจงต่อแฟนคลับอีกด้วย
รายการโทรทัศน์
ปัจจุบัน นิวส์ได้รับมอบหมายให้เป็นพิธีกรในรายการโทรทัศน์หลายรายการ โดยมีทั้งรายการประจำและรายการไม่ประจำ รวมทั้งรับหน้าที่เดี่ยว กลุ่ม หรือคู่ ดังนี้
แล็บเพี้ยน
รายการแล็บเพี้ยน สมาชิกในวงทั้งสี่คนจะสลับกันออกไปทำการทดลองที่แตกต่างกันออกไป โดยนิยามของรายการคือ จะทำการทดลองที่ไม่เคยมีใครทำมาก่อนอย่างจริงจัง และให้คำตอบที่ไม่เคยมีใครตอบมาก่อน ตอนท้ายของการทดลองจะมีการตัดสินว่าการทดลองนั้นมีประโยชน์ต่อมวลมนุษย์ชาติในอนาคตหรือไม่ โดยการประเมินนั้นมีทั้งสิ้น 3 ระดับ ได้แก่ ใช้งานได้, ไปทำมาใหม่ และ ล้มเหลว นอกจากนี้ตอนท้ายของรายการจะมีช่วง ห้องทดลองหลังเลิกเรียน ที่สมาชิกของวงทั้งสี่คนและคุณบากะริทึ่ม จะมาถกเถียง พูดคุย เกี่ยวกับอนาคตของแล็บเพี้ยน หรือทำการทดลองเล็กๆน้อยๆเกี่ยวกับเทคโนโลยีใหม่ๆกัน สำหรับรายการแล็บเพี้ยนนั้นออกอากาศทางช่อง Nippon TV ทุกวันพฤหัสบดี เวลา 0:59-1:29 น. (ตามเวลาประเทศญี่ปุ่น) โดยเทปในวันพฤหัสบดีที่ 29 กันยายน 2559 เป็นเทปสุดท้าย โดย โคยาม่า หัวหน้าวงกล่าวว่ารายการนี้เป็นรายการสองไตรมาสเท่านั้น และหลังจากนี้ยังอาจมีรายการใหม่อีก ทั้งนี้ตั้งแต่เทปแรกถึงเทปสุดท้ายได้รับเรทติ้งในแต่ละตอนดังนี้ 3.2→2.1→2.9→3.2→2.3→2.9→2.6→2.3→2.9→2.7→2.3→2.6→1.9→2.7→1.8→3.3→1.7→2.0→3.3→1.8→3.6 →2.9→2.5→2.6
24-HOUR TELEVISION 39 "LOVE SAVES THE EARTH"
รายการ 24 Hour หรือ“24 jikan terebi” เป็นรายการพิเศษประจำปี จากช่อง NTV จัดทำขึ้นเพื่อนำเงินที่ได้จากการบริจาคในรายการไปช่วยเหลือบุคคลต่างๆ รวมไปถึงสะท้อนเรื่องราวของบุคคลผู้พิการที่ใช้ชีวิตอยู่ในสังคม รายการดังกล่าวเป็นที่นิยมของแฟนคลับช่อง NTV โดยในแต่ละปี จะมีการหมุนเวียน เปลี่ยนเมนหลักของรายการเพื่อดำเนินรายการในรูปแบบที่แตกต่างกัน โดยในปี พ.ศ. 2559 นั้นวงนิวส์ได้รับหน้าที่เป็นพิธีกรหลักในการดำเนินรายการนี้ หลังจากที่เคยได้รับหน้าที่นี้มาแล้วเมื่อปี พ.ศ. 2552 ธีมที่จะใช้ในการดำเนินรายการคือ “Love ~ this is my way of life ~” หรือ ความรักคือเส้นทางชีวิตของฉัน ออกอากาศเป็นเวลา 24 ชั่วโมงในวันเสาร์ที่ 27-28 สิงหาคม พ.ศ. 2559 ทางช่อง NTV นอกจากนี้ยังมีละครพิเศษเรื่อง โมโมกุโนะ โยชิโนริ เซนเซย์ ฮิคาริโอ๊ะ อุชินัตเตะ โคโคโระก๊ะ มิเอะเตะ ซึ่งมีสมาชิกในวงอย่าง คาโต้ ชิเงอากิ ร่วมแสดงด้วย โดยรับบทเป็นโยชิโนริเซนเซย์ มาจากเค้าโครงเรื่องจริงของครูมัธยมผู้หนึ่ง สำหรับละครนั้นออกอากาศประมาณ 21:00-21:54 น. (ตามเวลาประเทศญี่ปุ่น) ทางช่อง NTV ในวันเสาร์ที่ 27 สิงหาคม พ.ศ. 2559
นิวส์ นะ ฟุตาริ
รายการนิวส์ นะ ฟุตาริ ออกอากาศทางช่อง TBS Network ในวันศุกร์ เวลา 0:50-1:20 น. (ตามเวลาประเทศญี่ปุ่น) ดำเนินรายการโดย โคยาม่า เคอิจิโร และ คาโต้ ชิเงอากิ
ฮะคุเนะทสึ ไลฟ์ วิวิตโตะ
รายการฮะคุเนะทสึ ไลฟ์ วิวิตโตะ ออกอากาศทางช่อง TBS Network ในวันศุกร์ เวลา 8:00-9:55 น. (ตามเวลาประเทศญี่ปุ่น) โดย คาโต้ ชิเงอากิ เป็นพิธีกรร่วม
จิคะระอุตะ
รายการจิคะระอุตะ ออกอากาศทางช่อง Nippon Television Networks ในวันอาทิตย์ เวลา 17:00-17:25 น. (ตามเวลาประเทศญี่ปุ่น) โดย โคยาม่า เคอิจิโร เป็นพิธีกรร่วม
เซะไคโนะฮะเตะมาเดะ อิตเตะคิว!
รายการเซะไคโนะฮะเตะมาเดะ อิตเตะคิว! ออกอากาศทางช่อง Nippon Television Networks ในวันอาทิตย์ เวลา 19:58-20:54 น. (ตามเวลาประเทศญี่ปุ่น) โดย เทโกะชิ ยูยะ นั้นจะได้รับหน้าที่ให้อยู่ในช่วงทำภารกิจ ที่จะให้ไปในประเทศต่างๆทั่วโลก โดยมาทำภารกิจที่ประเทศไทยแล้วถึงสี่ครั้ง ครั้งที่สามได้ทำภารกิจหลายอย่างด้วยกัน เช่น แต่งกายแฟนซีแล้วเดินเดทตามท้องถนนกับม๊าเดี่ยว อภิเชษฐ์ รวมทั้งได้พูดภาษาไทยไว้ว่า ' ผมรักคุณ' อีกด้วย ส่วนในครั้งที่สี่ได้ทำภารกิจแปลก ๆ หลายภารกิจ เช่น กินทุเรียนและต้มยำกุ้งโดยมีพัดลมแรงสูงเป่าหน้า โหนราวเพื่อข้ามคาน เป็นต้น ซึ่งในตอนนี้เทโกชิเองก็ได้กล่าวทักทายเป็นภาษาไทยว่า  'สวัสดีครับ' พร้อมไหว้อีกด้วย
นิวส์ เอเวอรี่
ออกอากาศทางช่อง Nippon Television Networks เวลา 15:50-19:00 น. (ตามเวลาประเทศญี่ปุ่น) โดย โคยาม่า เคอิจิโร เป็นผู้ประกาศข่าวร่วมเฉพาะวันจันทร์ อังคาร พฤหัสบดี ในช่วงที่ 1 ส่วนในวันพุธเป็นผู้ประกาศข่าวร่วมในช่วงที่ 1-3 และในวันศุกร์ช่วงแรกเป็นบางครั้ง ซึ่งปัจจุบันโคยาม่าได้ลาออกจากการเป็นพิธีกรร่วมแล้ว
ซอกเกอร์เอิร์ธ
รายการซอกเกอร์เอิร์ธ ออกอากาศทางช่อง Nippon TV โดย เทโกะชิ ยูยะ เป็นพิธีกรและพิธีกรภาคสนาม สำหรับการออกอากาศในแต่ละครั้งจะมีการประกาศเป็นครั้งๆไป เนื่องด้วยรายการนี้และเทโกะชินั้นชื่นชอบการเล่นฟุตบอลอย่างมาก จึงทำให้มีเพลงเกี่ยวกับฟุตบอลหลายเพลง โดยเฉพาะเพลงเปิดฟุตบอลชิงแชมป์สโมสรโลกที่ญี่ปุ่นเป็นเจ้าภาพหลายครั้ง รวมทั้งเพลงประกอบรายการในรายการประกาศข่าวฟุตบอลโลก 2014 อีกด้วย ได้แก่ World Quest, Seven Color, -ONE- for the win และ ANTHEM
รายการวิทยุ
สำหรับรายการวิทยุนั้นจะไม่มีรายการที่ผู้ดำเนินรายการเป็นนิวส์ทั้งวง แต่อาจจะเป็นแขกรับเชิญทั้งวงได้ในบางรายการอย่าง K-Chan NEWS
เคจังนิวส์
รายการเคจังนิวส์ ออกอากาศทาง Nippon Cultural Broadcasting ทุกวันอังคาร เวลา 0:00-0:30 น. (ตามเวลาประเทศญี่ปุ่น) มี โคยาม่า เคอิจิโร เป็นผู้ดำเนินรายการหลัก โดยสมาชิกนิวส์จะสลับสับเปลี่ยนกันมาเป็นแขกรับเชิญทุกสัปดาห์ บางครั้งอาจเป็นนิวส์ทั้งวงโดยเฉพาะเมื่อออกซิงเกิ้ลใหม่ อัลบั้มใหม่ หรือมีคอนเสิร์ต เป็นต้น